Document ID: 32003D0436

Komisjoni otsus,
16. juuni 2003,
millega muudetakse otsust 2002/975/EÜ madala patogeensusega klassikalise lindude katku tõrjemeetmete täiustamiseks Itaalias vaktsineerimise ja teatavate liikumist käsitlevate tõrjeabinõude kohta
(teatavaks tehtud numbri K(2003) 1834 all)
(EMPs kohaldatav tekst)
(2003/436/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ veterinaar- ja zootehniliste kontrollide kohta, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud Euroopa Parlamendi ja nõukogu direktiiviga 2002/33/EÜ, [2] eriti selle artikli 10 lõiget 4,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta, mida kohaldatakse ühendusesiseses kaubanduses seoses siseturu väljakujundamisega, [3] viimati muudetud määrusega (EÜ) nr 806/2003, [4] eriti selle artikli 9 lõiget 4,
võttes arvesse nõukogu 19. mai 1992. aasta direktiivi 92/40/EMÜ, millega kehtestatakse ühenduse klassikalise lindude katku tõrjemeetmed, [5] muudetud määrusega (EÜ) nr 806/2003, eriti selle artiklit 16,
ning arvestades järgmist:
(1) Itaalia esines 1999. ja 2000. aastal kõrge patogeensusega alatüübi H7N1 klassikalise lindude katku puhanguid, mis põhjustasid laastavaid majanduslikke kaotusi linnukasvatusele. Piirkonnas liikus enne epideemiat ringi madala patogeensusega viirus.
(2) Klassikalise lindude katku seire ajal Veneto ja Lombardia piirkonnas avastati 2002. aasta oktoobris madala patogeensusega alatüübi H7N3 klassikalise lindude katku viirus.
(3) Komisjon kiitis oma otsusega 2002/975/EÜ [6] heaks vaktsineerimisprogrammi madala patogeensusega klassikalisest lindude katkust põhjustatud nakkuse leviku takistamiseks.
(4) Alalise toiduahela- ja loomatervishoiukomitee istungitel ette kantud vaktsineerimisprogrammi tulemused on vaktsineerimisala tauditõrje seisukohast üldiselt soositud. Nakkus on siiski levinud mõnedesse vaktsineerimisalaga piirnevatele aladele.
(5) Vaktsineerimisala tuleks seetõttu laiendada selleks, et hõlmata alasid, kus on risk viiruse paljunemiseks, ning rangeid järelevalvemeetmeid ja kaubanduspiiranguid kohaldatakse vastavalt.
(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/975/EÜ I lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 16. juuni 2003

Labels: 3
0
18
6